Publication: Magyar Közlöny
Issue: MK-1999-112 (Year: 1999, Number: 112)
Era: 1990-2004
Section: — 1993. évi LXXIX. törvény (a továbbiakban: közoktatásról
Paragraph Index: 130

(6) A továbbképzési jegyzék tartalmazza: a továbbképzés megnevezését, célját, az alapítási és az indítási engedély számát, a továbbképzés szervezőjének nevét és címét, a továbbképzés helyszínét, azt a munkakört (megbízást), amelyben foglalkoztatottak részére a részvételt javasolják, az előírt tartalmi követelmények ismertetését, az ismeretek számonkérésének módját, a szakvizsgába történő beszámítás lehetőségét, a tanórai foglalkozások számát, a továbbképzés szervezésének formáját (tanfolyam vagy távoktatás), a továbbképzés időbeni megszervezésének lehetőségét (délelőtt, délután, pihenőnapon stb.), a jelentkezés feltételeit és módját, a részvételi díj összegét. A továbbképzési jegyzék részeként — évente egy alkalommal — közzé kell tenni a továbbképzésben figyelembe vehető, az Országos Képzési Jegyzékben szereplő felsőfokú szakképesítéseket, a kétoldalú kormányközi munkatervek alapján szervezett továbbképzéseket, továbbá a szakvizsgával egyenértékű szakirányú felsőfokú iskolai képzések listáját is.

Source: https://magyarkozlony.hu/hivatalos-lapok/a771acf5d6afa1d9536e365f4f9007fb01444cba/dokumentumok/5fbc903d091b1ddcf63b12e5bfe215b0003de1a0/letoltes